  Майя Бывальцева Ижкарлы выль тӧроез Карлэн нуналэзлы — 12-тӥ инвожолы — бырйыны малпало. Со сярысь 10-тӥ куартолэзе журналистъёслы вераз Кар думалэн тӧроез Олег Гарин. Ӝегано ӧвӧл, угось ваньмы валаськомы: куке кивалтӥсь ӧвӧл, кыӵе ке но шугъяськонъёс кылдо, туннэ улон туж ӝог мынэ. <…> Милям потэ Ижкарлэн нуналэзлы, малы ке шуоно туж пусйымон луоз, Ижкарлэн нуналаз выль тӧро потӥз ке Олег Гарин, Ижысь Кар думалэн тӧроезИжкарлэн тӧроез интые кандидатъёс федерал катрадлыклэн куронъёсызлы тупаны кулэ: 21 ареслэсь бадӟым адями, вылӥ дышетскемен, кивалтон опытэн, суд улэ шедьылымтэ. Олег Гарин верамъя, вожвылъяськонэ мукет каръёсын улӥсьёс но пыриськыны быгатозы. «Мон малпасько, инты лыдэ басьтӥськоз ик, малы ке шуоно со Ижкарысь ужпумъёсты, солэсь историзэ умойгес тодэ», — вераз Олег Гарин. Мылкыд карисьёс 15-тӥ куартолэзьысен куриськонъёс сётыны быгатозы, Кар думалэн азьвыл чакламтэ сессияз конкурс кутскем сярысь ялэм бере. Сыӵе амал нырысьсэ кутӥськоз. Ӵектоз-а со аслэсьтыз кандидатуразэ юанлы, Олег Гарин номыр ӧз вера. Кандидатъёсты но соослэсь Ижкарез азинтонъя программаоссэс куать муртлэсь нимысьтыз ӧри эскероз. Солэн ёзчиосыз али пусйымтэ на. Вал ӵектонъёс, отын ӧриослэн кивалтӥсьёссы луыны кулэ шуыса, кылсярысь, фракциослэн кивалтӥсьёссы. Вал ӵектонъёс Дано кунмутъёсъя, мерлыкъя. <…> Ми эшшо одӥг президиумез люкалом, дыр, кенешом, собере ини пумкылъян кутом Олег Гарин, Ижысь Кар думалэн тӧроезТодэ вайытом, туннэ, 10-тӥ куартолэзе, Ижысь Кар дума Юрий Тюринлэсь отставказэ кутӥз. 3-тӥ куартолэзе со ас мылкыд каремезъя интыужысьтыз кошкон сярысь куриськон гожтӥз. Та дыре кар кивалтӥсьлэсь ужзэ быдэсъя кар администрацилэн тӧроезлэн нырысетӥ воштӥсез Сергей Задорожный. Тегъёс: Политика Ижкар ЮрийТюрин ОлегГарин быръёнъёс Удмуртия КарДума  